36 રફાલ લડાયક વિમાનખરીદી માટે ફ્રાન્સની દસોલ્ત એવીએશન સાથેના રૂ. પ8 હજાર કરોડના સોદામાં ઉત્પાદક કંપનીએ ઓફફસેટ પાર્ટનર તરીકે અનિલ અંબાણીની રિલાયન્સ ડિફેન્સની પસંદગી કરી તે મુદ્દે સરકાર અને વિપક્ષ વચ્ચે વિખવાદ ચાલી રહ્યો છે. તે અનુસંધાને હાલના કર્મચારીઓ સાથેની મુલાકાતના બહાને રાહુલે કેન્દ્ર સરકાર પર નિશાન સાધ્યું હતું. બલકે તેમણે આ તકે એવી ટકોર પણ કરી હતી કે આધુનિક ભારતના સંસ્થાનો પર હુમલા કરવામાં આવી રહ્યા છે અને નષ્ટ કરવામાં આવી રહ્યા છે. આમ કરવા અમે મંજુરી ન આપી શકીએ. (હાલ ભારતની સામરિક સંપત્તિ છે અને રાફેલનો ઓર્ડર હાલ પાસેથી છીનવી અનિલ અંબાણીની કંપનીને ગિફટ કરી દઈને તો દેશની એરોસ્પેસ ઈન્ડસ્ટ્રીના ભવિષ્યને બરબાદ કરાયું છે એમ જણાવતું ટવીટ રાહુલ અગાઉ કરી ચૂકયા છે) સોદો છીનવીને સંરક્ષણ મંત્રીએ તમારું અપમાન કર્યુ છે, હું જાણું છું તેઓ માફી નહીં માગે, પણ તેમના વતી હું માફી માગું છું, હાલના અનુભવના અભાવ અંગે તેઓ નુકતેચીની કરે છે, પણ અનિલ અંબાણી પાસે અનુભવનો અભાવ છે તે વિશે કશું કહેવા તેમની પાસે કશું નથી. તમને વચન આપું છું કે તમારા હક માટે લડીશ.